Os primers incidentes de trolling estioron consideraus como flaming, pero isto cambió con l'uso moderno a causa d'as noticias d'os meyos de comunicación ta referir-se a la creyación de qualsiquier conteniu que va contra una atra persona. O diccionario en linia NetLingo suchirió que existe quatro graus de trolling: recreativo, tactico, estratechico y dominant. As relacions entre o trolling y o flaming estió observau en foro de libre acceso en California, en una serie de computadors con connexión por modem en os anyos 70. Qualques psicólogos han sucheriu que o flaming sería causau por a desindividuación y a decreixient autoestima: o anonimato de publicación online conduciría a la desinhibición entre os individuals. Atros han sucheriu que, a pesar que o flaming y trolling ye a ormino incomodo, talment sía una forma de comportamiento normativo que expresa a identidat social d'un cierto grupo d'usuarios. Seguntes Tom Postmes, un profesor de psicolochía social y organizacional en as universidatz de Exeter y Gronigen, Países Baixos, y l'autor de Individuality and the Group, qui han estudiau o comportamiento en linia por 20 anyos, «os troles aspiran a la violencia, a o libel de problema que pueden causar en un ambient. Deseyan enchegar-lo. Deseyan promocionar emocions antipatéticas de desgrado y indignación, que mórbidamente les entrega una sensación de placer».